Document ID: 32004R0443

Komisijas Regula (EK) Nr. 443/2004
(2004. gada 10. marts),
ar kuru nosaka piegādes saistības niedru cukuram, ko paredzēts ievest saskaņā ar ĀKK protokolu un Nolīgumu ar Indiju 2003./2004. gada piegādes laika posmam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 19. jūnija Regulu (EK) Nr. 1260/2001 par cukura tirgu kopīgo organizāciju [1],
ņemot vērā Komisijas 2003. gada 30. jūnija Regulu (EK) Nr. 1159/2003, ar ko 2003./2004., 2004./2005. un 2005./2006. tirdzniecības gadam nosaka sīki izstrādātus piemērošanas noteikumus niedru cukura ievešanai atbilstīgi dažām tarifu kvotām un preferenču nolīgumiem un groza Regulas (EK) Nr. 1464/95 un (EK) Nr. 779/96 [2], un jo īpaši tās 9. panta 1. punktu,
tā kā:
(1) Regulas (EK) Nr. 1159/2003 9. pants paredz sīki izstrādātus noteikumus par piegādes saistībām ar nulles nodokli saistībā ar produktiem ar KN kodu 1701, izsakot ar baltā cukura ekvivalentu, attiecībā uz ievedumiem, kura izcelsme ir valstīs, kas parakstījušas ĀKK Protokolu, un Indijā.
(2) ĀKK Protokola 3. un 7. panta, Nolīguma ar Indiju 3. un 7. panta un Regulas (EK) Nr. 1159/2003 11. un 12. panta piemērošanas dēļ Komisija ir noteikusi piegādes saistības 2003./2004. gadam, jo īpaši aprēķinot katrai valstij starpību starp piegādes saistību apjomu un daudzumiem, kas faktiski ievesti pēdējos piegādes laika posmos,
IR PIEŅĒMUSI ŠO REGULU.
1. pants
Ar šo tiek noteiktas piegādes saistības ievedumiem, kura izcelsme ir valstīs, kas parakstījušas ĀKK Protokolu, un Indijā attiecībā uz produktiem ar KN kodu 1701, izsakot ar baltā cukura ekvivalentu, 2003./2004. gada piegādes laika posmā katrai eksportētājvalstij, kā izklāstīts šīs regulas pielikumā.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 10. martā

Labels: 3
17
5